smcproject/ml-wiki-sentences huggingface dataset:
പതിനാറാം നൂറ്റാണ്ടിന്റെ ആരംഭത്തിലാണ്‌ പോർച്ചുഗീസുകാരുടെ വരവ്‌.
അതിനു മുൻപ്‌ വന്നവരിൽ നിന്നും വ്യത്യസ്തമായി വ്യാപാരത്തോടൊപ്പം അധിനിവേശവും ലക്ഷ്യമാക്കിയാണ്‌ പോർച്ചുഗീസുകാർ എത്തിയത്‌.
കോഴിക്കോട്‌ സാമൂതിരിക്കെതിരെ ഏറ്റവും മികച്ച കൂട്ടാളി എന്ന നിലയിൽ കൊച്ചി രാജാക്കന്മാർ പോർച്ചുഗീസുകാരെ നിറഞ്ഞ മനസ്സോടെ സ്വാഗതം ചെയ്തു.
ക്രിസ്തു വർഷം 1503ൽ പോർച്ചുഗീസ്‌ വൈസ്രോയി അഫോൻസോ ആൽബ്യുക്കർക്ക്‌ ഇന്ത്യയിലെ ആദ്യത്തെ വിദേശ താവളമെന്നു വിശേഷിപ്പിക്കാവുന്ന ഫോർട്ട്‌ മാനുവൽ (മാനുവൽ കോട്ട) ഇവിടെ പണികഴിച്ചു.
കൊച്ചിയിലെ യഹൂദരുടെ സാന്നിധ്യവും കൊടുങ്ങല്ലൂരിന്റെ തകർച്ചയോടെ തുടങ്ങിയതാണെന്ന് കരുതുന്നു.
യഹൂദ വ്യാപാരികൾക്ക്‌ 1565 മുതൽ 1601 വരെ കൊച്ചി ഭരിച്ചിരുന്ന കേശവ രാമവർമ്മ രാജാവിൽ നിന്ന് ഏറെ സഹായവും ലഭിച്ചു.
1653ലാണ്‌ ഡച്ച്‌ അധിനിവേശം ആരംഭിക്കുന്നത്‌.
പത്തു വർഷം കൊണ്ട്‌ ഡച്ചുകാർ പോർച്ചുഗീസുകാർക്കുമേൽ സമ്പൂർണ്ണ ആധിപത്യം നേടി.
മാനുവൽ കോട്ടയ്ക്കു പകരം ഡച്ചുകാർ ഇവിടെ ഫോർട്ട്‌ വില്യംസ്‌ പണികഴിപ്പിക്കുകയും ചെയ്തു.
1814-ൽ നിലവിൽ വന്ന ആംഗ്ലോ-ഡച്ച്‌ ഉടമ്പടിയോടെ കൊച്ചി ബ്രിട്ടീഷുകാരുടെ കീഴിലായി.
ഇന്തോനേഷ്യയിലെ ബാങ്കാ ദ്വീപിനു പകരമായി കൊച്ചിയുടെ അവകാശം ബ്രിട്ടീഷുകാർക്കു നൽകുന്നതായിരുന്നു പ്രസ്തുത ഉടമ്പടി.
ബ്രിട്ടീഷ്‌ ഭരണാധികാരി സർ റോബർട്ട്‌ ബ്രിസ്റ്റോയുടെ കാലത്താണ്‌ വെല്ലിംഗ്‌ടൺ ഐലൻഡ്‌ നിർമ്മിക്കപ്പെടുന്നത്‌.
സ്വാതന്ത്ര്യത്തിനു ശേഷം ഈ നഗരം കൊച്ചി, തിരുവതാംകൂർ, മലബാർ എന്നിവയുടെ ഭാഗങ്ങൾ ചേർത്തു രൂപം നൽകിയ എറണാകുളം ജില്ലയുടെ ഭാഗമായി.
ഫോർട്ട്‌ കൊച്ചി, മട്ടാഞ്ചേരി, എറണാകുളം,പള്ളൂരുത്തി എന്നീ പ്രദേശങ്ങൾ ചേർത്ത്‌ 1967-ൽ കൊച്ചി കോർപ്പറേഷൻ നിലവിൽ വന്നു.
ഉയരത്തിൽനിന്നും കൊച്ചിയുടെ കാഴ്ച.
ഗതാഗതം റോഡുകൾ കൊച്ചിയിലെ സിറ്റി ബസ്
കൊച്ചി നഗര സഭയിൽ ഉൾപ്പെട്ട ഇടപ്പള്ളിയിലാണ് കേരളത്തിലൂടെ പോകുന്ന ദേശീയപാത 544 , ദേശീയപാത 17 എന്നീ രണ്ടു ദേശീയ പാതകൾ സംഗമിക്കുന്നത് .
കൊച്ചി – മധുര ദേശീയപാത ദേശീയപാത 49 കൊച്ചി കുണ്ടന്നൂരിൽ നിന്നും ആരംഭിക്കുന്നു.
ഇന്ത്യയിലെ ഏറ്റവും നീളം കുറഞ്ഞ ദേശീയ പാതയാണ് NH 47A.
പൂർണ്ണമായും എറണാകുളം ജില്ലയിലുള്ള ഈ ദേശീയ പാത കുണ്ടന്നൂരിൽ  തുടങ്ങി വെല്ലിങ്ങ്‌ടൺ ഐലന്റിൽ അവസാനിക്കുന്നു.[1]
കുണ്ടന്നൂരിലുള്ള ദേശീയ പാത 47 കവലയിൽ നിന്നാണ് 47A തുടങ്ങുന്നത്.
ദേശീയ പാത 47C, വല്ലാർപാടം കണ്ടെയ്നർ ടെർമിനലിനെ ദേശീയ പാത 47-മായി ബന്ധിപ്പിക്കുന്നു.
കൊച്ചി നഗരത്തിലെ ഒരു പ്രധാന പാത ആണ് മഹാത്മാ ഗാന്ധി റോഡ്‌ ( MG റോഡ് ‌) ഒട്ടനവധി വ്യാപാര സ്ഥാപനങ്ങളും കടകളും ഈ റോഡിൽ സ്ഥിതി ചെയ്യുന്നു.
സഹോദരൻ അയ്യപ്പൻ റോഡ്, ബാനർജി റോഡ് എന്നിവയാണ് നഗര ഹൃദയത്തിലേക്കു പ്രവേശിക്കാനുള്ള പ്രധാന മാർഗ്ഗങ്ങൾ.
കലൂർ-കടവന്ത്ര റോഡ് മറ്റൊരു പ്രധാന റോഡ് ആണ്.
നാലു സംസ്ഥാന പാതകളും നഗരത്തെ ബന്ധിപ്പിക്കുന്നുണ്ട്.
എറണാകുളം ജങ്ക്ഷൻ (സൗത്ത്), എറണാകുളം ടൗൺ (നോർത്ത്), ഇടപ്പള്ളി എന്നിവയാണ്‌ റെയിൽ‌വേ സ്റ്റേഷനുകൾ.
തൃപ്പൂണിത്തുറ എന്നീ സ്റ്റേഷൻ നഗര പരിസരത്തുള്ള പ്രധാന സ്റ്റേഷനാണ്.
കളമശ്ശേരി, നെട്ടൂർ, കുമ്പളം,വെല്ലിംഗ്ടൺ ഐലന്റ് എന്നീ ചെറിയ സ്റ്റേഷനുകളും നഗര പരിസരത്ത് ഉണ്ട്.
ഇന്ത്യയിലെ ഏറ്റവും നീളം കൂടിയ റെയിൽ പാലമാണ് കൊച്ചിയിൽ വേമ്പനാട്ട് കായലിനു കുറുകേയുള്ള വേമ്പനാട് പാലം.
വല്ലാർപാടം കണ്ടെയ്നർ ടെർമിനലിനോടനുബന്ധിച്ച്, വല്ലാർപാടം ദ്വീപും ഇടപ്പള്ളിയും തമ്മിൽ ബന്ധിപ്പിക്കുന്ന റെയിൽ പാതയിലാണ് ഈ പാലം ഉൾക്കൊള്ളുന്നത്.
പാലമുൾപ്പെടെ ഈ റെയിൽ പാതയുടെ ആകെ നീളം 8.86 കിലോമീറ്ററാണ്.
പാലമുൾപ്പെടെയുള്ള ഈ റെയിൽ പാതയുടെ പണി 2007 ജൂൺ മാസത്തിലാണ് ആരംഭിച്ചത്.
ജലഗതാഗതം കൊച്ചി പട്ടണത്തിനുള്ളിലൂടെയുള്ള കനാൽ (സ്വാതന്ത്ര്യത്തിനു മുൻപുള്ള കാലം) വല്ലാർപാടം ടെർമിനലിലെ ക്രെയിനുകൾ The കൊച്ചി മറീന ഭാരതത്തിലെ ഏക മറീന ആണ് കൊച്ചി മെട്രൊ ട്രെയ്ൻ Lulu mall കൊച്ചി
അറബിക്കടലിന്റെ റാണി എന്നറിയപ്പെടുന്ന കൊച്ചി ഇന്ത്യയിലെ തന്നെ പ്രധാന തുറമുഖങ്ങളിൽ ഒന്നാണ്.
ഇത് കേരളത്തിൽ എറണാകുളം ജില്ലയിലെ മുളവുകാട് ഗ്രാമ പഞ്ചായത്തിലെ വല്ലാർപാടത്താണ് സ്ഥിതി ചെയ്യുന്നത്.
3,200 കോടി രൂപ ചിലവിട്ട് നിർമ്മിച്ച ആദ്യ ഘട്ടത്തിൽ 10 ലക്ഷം കണ്ടെയ്‌നറുകൾ കൈകാര്യം ചെയ്യാനുള്ള ശേഷി ഉണ്ട്.
രണ്ടാം ഘട്ടം പൂർത്തിയാകുന്നതോടെ 6250 കോടി രൂപ ചെലവുവരുമെന്ന് പ്രതീക്ഷിക്കുന്ന ടെർമ്മിനലിൻറെ ശേഷി 40 ലക്ഷം ആയി ഉയരും.
ചരക്കു ഗതാഗതത്തിനു പുറമേ ലക്ഷദ്വീപ്, കൊളംബോ എന്നിവിടങ്ങളിലേക്കുള്ള യാത്രക്കപ്പലുകളും ഇവിടെനിന്നും പുറപ്പെടുന്നു.
കായലുകളാൽ ചുറ്റപ്പെട്ടു കിടക്കുന്ന ദ്വീപുകൾക്കും, ഉപ ദ്വീപുകൾക്കും ജല ഗതാഗതം ആണ് പ്രധാന ആശ്രയം.
എറണാകുളത്തെ പ്രധാന ബോട്ട് ജെട്ടിയിൽ നിന്നും വെല്ലിങ്ടൺ ദ്വീപ്‌, ഫോർട്ടുകൊച്ചി, മട്ടാഞ്ചേരി എന്നിവിടങ്ങളിലേക്കും, ഹൈക്കോടതി ജെട്ടിയിൽ നിന്നും വൈപ്പിൻ കരയിലേക്കും, വല്ലാർപാടം, പനമ്പുകാട് തുടങ്ങിയ ദ്വീപുകളിലേക്കും ബോട്ടുകൾ ഉണ്ട്.
ഫോർട്ട് കൊച്ചിയിൽ നിന്നും വൈപ്പിനിലേക്ക് വാഹനങ്ങൾ കൊണ്ടുപോകാവുന്ന ജങ്കാർ സേവനവും ലഭ്യമാണ്.
വിദേശ വിനോദ സഞ്ചാരികളെ വഹിക്കുന്ന ഉല്ലാസ യാത്രക്കപ്പലുകളുടെ ഒരു പ്രധാന താവളമാണ് കൊച്ചി തുറമുഖം.
പായ്ക്കപ്പലുകൾക്ക് അടുക്കുവാനും, അറ്റകുറ്റപ്പണികളും മറ്റും നിർവഹിക്കുവാനും, യാത്രികർക്ക് താമസിക്കുവാനും മറ്റും ഉള്ള സൗകര്യങ്ങളോടെ ഒരു മറീനയും ബോൾഗാട്ടി ദ്വീപിൽ പ്രവർത്തനം ആരംഭിച്ചിട്ടുണ്ട്.
ഇത് ഭാരതത്തിലെ ആദ്യത്തെ മറീന ആണ്.
കൊച്ചി പട്ടണത്തിൽ നിന്നും 28 കിലോമീറ്റർ വടക്ക്  ഉള്ള നെടുമ്പാശ്ശേരിയിൽ  ആണ് ഇന്ത്യയിലെ പൊതുമേഖല-സ്വകാര്യമേഖല പങ്കാളിത്തത്തോടെ തുടങ്ങിയ ആദ്യത്തെ വിമാനത്താവളമായ കൊച്ചി അന്താരാഷ്ട്ര വിമാനത്താവളംസ്ഥിതി ചെയ്യുന്നത്.
ലോകത്തിലെ ആദ്യത്തെ സമ്പൂർണ്ണ സോളാർ വിമാനത്താവളമാണ്.
കൊച്ചി അന്താരാഷ്ട്ര വിമാനത്താവളം .
ഇതിനു പുറമേ വ്യോമസേനയുടെ കീഴിലുള്ള മറ്റൊരു വിമാനത്താവളവും കൊച്ചിയിലുണ്ട്.
ഇത് സൈനിക ആവശ്യങ്ങൾക്ക് മാത്രമാണ് ഉപയോഗിക്കുന്നത്.
മെട്രോ റെയിൽ
കൊച്ചി നഗരത്തേയും സമീപ പ്രദേശങ്ങളയും ബന്ധിപ്പിച്ചുകൊണ്ടുള്ള മെട്രൊ റെയിലിന്റെ നിർമ്മാണം ജൂൺ 2013- ഇൽ ആരംഭിച്ചിട്ടുണ്ടു.
മെട്രോ ആലുവയിൽ നിന്ന് പേട്ട (തൃപ്പൂണിത്തുറ) വരെ സർവീസ് നടത്തുന്നു.
കൊച്ചിയെ പറ്റിയുള്ള പ്രശസ്തരുടെ വാക്കുകൾ കൊച്ചിയെയും തിരുവിതാംകൂറിനെയും വേർതിരിക്കുന്ന അതിർത്തിക്കല്ല്.
മഹ്വാൻ : “ സൂര്യ വംശ ജാതനായ ഇവിടത്തെ രാജാവ് ബുദ്ധമത വിശ്വാസിയാണ്‌. ദിവസവും ബുദ്ധമതവിഗ്രഹത്തിനുമുന്നിൽ ദണ്ഡനമസ്കാരം ചെയ്തശേഷമേ രാജകാര്യങ്ങൾ ചെയ്യുകയുള്ളൂ.... ധനിക-ദരിദ്ര-രാജ-ഉദ്യോഗസ്ഥ-ആൺ-പെൺ ഭേദമില്ലാതെ എല്ലാവരും അരക്ക് മേല്പോട്ട് വസ്ത്രം ധരിക്കുകയില്ല...വീടുകൾ തെങ്ങോലകൊണ്ട് മേഞ്ഞവയാണ്‌... ” നിക്കോളോ കോണ്ടി : “ ചൈന നിങ്ങൾക്കു കാശുണ്ടാക്കാനുള്ള സ്ഥലമാണെങ്കിൽ കൊച്ചി അത് പൊടിപ്പിക്കാനുള്ളതാണ് ” കൊച്ചി മറൈൻ ഡ്രൈവിലെ ചീനവല പാലം കൊച്ചി തുറമുഖം
ഭാരതത്തിലെ പ്രകൃതിദത്ത തുറമുഖങ്ങളിൽ ഒന്നാണ്‌ കൊച്ചി തുറമുഖം.
ഒരു കാലത്ത് ഇന്ത്യയിലെ പ്രധാനപ്പെട്ട തുറമുഖം എന്നു വിശേഷിപ്പിച്ചിരുന്ന മുസിരിസ് തുറമുഖം 1341 ൽ പെരിയാറിൽ ഉണ്ടായ വെള്ളപ്പൊക്കത്തെത്തുടർന്ന് അഴിമുഖത്ത് മണൽ വന്നു നിറഞ്ഞ് ഉപയോഗശൂന്യമായി .
1341 ൽ ചെറിയ നദി മാത്രമുണ്ടായിരുന്ന കൊച്ചിയിൽ ഈ വെള്ളപ്പൊക്കത്തെത്തുടർന്ന് കായലുകൾ ഉണ്ടായി.
വൈപ്പിൻ രൂപം കൊണ്ടു.
ബ്രിട്ടിഷ് ആധിപത്യകാലത്ത് 1859 ൽ ക്യാപ്റ്റൻ കാസ്സർ ആണ്‌ കൊച്ചിയിലെ ആദ്യ പോർട്ട് ഓഫീസർ.
തുടർന്ന് ഇവിടെ കൊച്ചിൻ ചേംബർ ഓഫ് കൊമേഴ്സ് സ്ഥാപിതമായി.
കൊച്ചി തുറമുഖത്തിന്റെ വികസനത്തിന്‌ കൊച്ചിൻ ചേംബർ ഓഫ് കൊമേഴ്സിന്റെ ശ്രമഫലമായി 1919 ൽ സർ ജോൺ വോൾഫ് ബാരി പഠനം നടത്താൻ നിയോഗിക്കപ്പെട്ടു.1920 ബ്രിട്ടീഷ് തുറമുഖ എൻജിനീയറായ റോബർട്ട് ബ്രിസ്റ്റോയെ തുറമുഖത്തിന്റെ ജോലികൾക്കായി നിയോഗിച്ചു.
ഇദ്ദേഹത്തിന്റെ നിർദ്ദേശപ്രകാരം  സമുദ്രത്തിലെ മണ്ണു നീക്കി തുറമുഖത്തിന്റെ ആഴംകൂട്ടി.
ഈ മണ്ണ്  നിക്ഷേപിച്ചുണ്ടായതാണ്‌ വെല്ലിങ്ങ്‌ടൺ ഐലൻഡ്‌ .
ആധുനിക തുറമുഖത്തിന്റെ ഉദ്ഘാടനം 1936 മേയ് 26 നു നടന്നു.
കൊച്ചിൻ പോർട്ട് ട്രസ്റ്റ് രൂപവത്കരിച്ചത് 1964 ൽ ആണ്‌ കൊച്ചി നഗരത്തിനു മുകളിൽ വന്ന മഴവില്ല് ആധുനിക കൊച്ചി
കൊച്ചി  ഇന്ന്  കേരളത്തിലെ  വ്യവസായക  സാമ്പത്തിക-തലസ്ഥാനവും, കേരളത്തിലെ  ആധുനിക  നാഗരിക  മുഖവുമാണ്.
കൊച്ചിയെ പറ്റിയുള്ള പഴഞ്ചൊല്ലുകൾ പഴഞ്ചൊല്ല് : കൊച്ചികണ്ടവനച്ചിവേണ്ട പഴഞ്ചൊല്ല് : കൊച്ചിയിൽ നിന്നും കൊയിലാണ്ടിയിലേക്ക് (വിഷയത്തിൽ നിന്നും വ്യതിചലിക്കുന്നതിനെ സൂചിപ്പിക്കുന്നു.) പ്രധാന ആരാധനാലയങ്ങൾ പ്രധാന ഹൈന്ദവ ക്ഷേത്രങ്ങൾ എറണാകുളം ശിവക്ഷേത്രം (തിരുവെറണാകുളത്തപ്പൻ ക്ഷേത്രം) എറണാകുളം ശ്രീ അയ്യപ്പൻ ക്ഷേത്രം അഞ്ചുമന ദേവി ക്ഷേത്രം, എറണാകുളം നെട്ടൂർ മഹാദേവ ക്ഷേത്രം പാട്ടുപുരക്കാവ് ഭഗവതി ക്ഷേത്രം, കാക്കനാട് പെരുമ്പടപ്പ് സുബ്രഹ്മണ്യ ക്ഷേത്രം തിരുമല ശ്രീകൃഷ്ണ ക്ഷേത്രം വളഞ്ഞമ്പലം ശ്രീ ഭഗവതി ക്ഷേത്രം രവിപുരം ശ്രീകൃഷ്ണസ്വാമി ക്ഷേത്രം വൈറ്റില ശിവ-സുബ്രമണ്യ സ്വയംഭൂ ക്ഷേത്രം ഇടപ്പള്ളി മഹാഗണപതി ക്ഷേത്രം തൃക്കാക്കര വാമനമൂർത്തി ക്ഷേത്രം പാലാരിവട്ടം രാജരാജേശ്വരി ക്ഷേത്രം പള്ളുരുത്തി ശ്രീ ധന്വന്തരി ക്ഷേത്രം മംഗളയിൽ ശ്രീ ഭദ്രകാളി ക്ഷേത്രം, വെണ്ണല പെരണ്ടൂർ ഭഗവതി ക്ഷേത്രം, എളമക്കര ചെറിയ ക്ഷേത്രങ്ങൾ, കാവുകൾ ക്രൈസ്തവ ആരാധനാലയങ്ങൾ വിശുദ്ധ മർത്ത മറിയം യാക്കോബായ സുറിയാനി കത്തീഡ്രൽ, മോറക്കാല.
സെൻറ് മേരീസ്‌ സൂനോറോ പത്രിയർക്കൽ കത്തീഡ്രൽ സെൻറ് ഇഗ്നാത്തിയോസ് നൂറോനോ *യാക്കോബായ സുറിയാനി പള്ളി സെന്റ് മേരീസ് ബസലിക്ക സെന്റ്‌ ഫ്രാൻസിസ് കത്തീഡ്രൽ വല്ലാർപാടം ബസിലിക്ക കലൂർ സെന്റ്‌ ആന്റണി പള്ളി മുസ്ലിം ആരാധനാലയങ്ങൾ പൊന്നുരുന്നി ജുമാമസ്ജിദ് ചെമ്പിട്ട പള്ളി മഹ്ളറ പള്ളി കൊച്ചി തക്യാവ് പുത്തരിക്കാട് ജുമാ മസ്ജിദ് കൊച്ചി ഹാർബർ ചിത്രശാല കൊച്ചിയിൽ നിന്നുള്ള വിവിധ ചിത്രങ്ങൾ ഫോർട്ട് കൊച്ചിയിലെ ചീനവല കൊച്ചി മറൈൻ ഡ്രൈവിലെ മഴവിൽ പാലം കൊച്ചി മറൈൻ ഡ്രൈവിന്റെ വിഹഗ വീക്ഷണം ഡച്ച് സെമിത്തേരി- ഫോർട്ട് കൊച്ചിയിൽ ജൂതന്മാർ 1906- ജൂത വിജ്ഞാനകോശത്തിൽ നിന്ന് കൊച്ചിയിലെ കോസ്റ്റ്ഗാർഡ് ബോട്ടുകൾ ഗോശ്രീ പാലം കൊച്ചിയിലെ ചീനവല കൊച്ചി നഗരസഭ ഭരണാധികാരികൾ മേയർ ടോണി ചമ്മിണി ഡെ.
മേയർ ഭദ്ര സതീഷ് പോലിസ് കമ്മീഷണർ എം ആർ അജിത് കുമാർ അവലംബം ↑ ↑ ↑ ↑ ↑ ↑ കൊച്ചിയുടെ ചരിത്രം ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Unknown parameter | coauthors= ignored ( | author= suggested) ( help ) ↑ {{ cite book }} : Cite has empty unknown parameter: | coauthors= ( help ) ↑ ↑
ആൻജിയോഗ്രാഫി ഇംഗ്ലീഷ് വിലാസം https://ml.wikipedia.org/wiki/Angiography
രക്തധമനികളുടെ പടം എടുക്കുന്ന പ്രക്രിയയെ ആൻജിയോ ഗ്രാഫി എന്നു പറയുന്നു.
(ആൻജിയോ = രക്തധമനി. ഗ്രാഫി = ചിത്രണം ) രക്തധമനികൾക്കകത്ത് ചെറിയ പ്ലാസ്റ്റിക്ക് കുഴലുകൾ അനായാസമായി കടത്താമെന്ന് 1929-ൽ ജർമൻ ശാസ്ത്രജ്ഞനായ വേർണർ ഫോഴ്സ്മാൻ (Werner Forssman) കണ്ടുപിടിച്ചു.
തന്റെ സ്വന്തം കയ്യിലെ രക്തധമനിവഴി ഒരു പ്ലാസ്റ്റിക്ക് കുഴൽ കടത്തി അത് ഹൃദയത്തിന്റെ വലത്തേ മേലറവരെ എത്തിച്ച്, അതുകൊണ്ട് ഒരു അപകടവും വരില്ലെന്നു ഇദ്ദേഹം തെളിയിച്ചു.
ഇതിനായി ഉപയോഗിക്കുന്ന പ്രത്യേക പ്ലാസ്റ്റിക്ക് കുഴലുകളാണ് കത്തീറ്റർ എന്ന് അറിയപ്പെടുന്നത്.
കത്തീറ്ററൈസേഷൻ
(Catheterization) കത്തീറ്ററൈസേഷൻ ലാബ്
ഇങ്ങനെ കടത്തുന്ന പ്ലാസ്റ്റിക്ക് കുഴൽ വഴി രക്തക്കുഴലുകളിലെയും, ഹൃദയത്തിന്റെ എല്ലാ അറകളിലെയും രക്തത്തിലെ പ്രാണവായുവിന്റെയും കാർബൺ ഡൈഓക്സൈഡിന്റെയും അളവ് തിട്ടപ്പെടുത്താൻ കഴിയും.
മാത്രമല്ല അവിടങ്ങളിലെ രക്തസമ്മർദം കൃത്യമായി അളക്കാനും സാധിക്കും.
ഈ പ്രക്രിയയാണ് കത്തീറ്ററൈസേഷൻ (Catheterization) എന്നറിയപ്പെടുന്നത്.
1947-ൽ ഷാവേസ് (Chavez) എന്ന ശാസ്ത്രജ്ഞൻ രക്തക്കുഴലുകളിലൂടെ കടത്തിയ കത്തീറ്റർ വഴി അയോഡിൻ കലർന്ന ലായനി കുത്തിവച്ച് രക്തധമനിയുടെ പടം എക്സ്റേ വഴി എടുക്കാമെന്നു കണ്ടുപിടിച്ചു.
ഇതാണ് ആൻജിയോഗ്രാം.
ശരീരത്തിന്റെ വിവിധ ഭാഗങ്ങളിലുള്ള രക്തധമനികളുടെ പടം എടുത്താൽ അവിടേയ്ക്കുള്ള രക്തധമനികളുടെ ഘടനയെപ്പറ്റിയും രക്തചംക്രമണത്തെപ്പറ്റിയും കൃത്യമായ അറിവ് സമ്പാദിക്കാമെന്ന് ഗവേഷകർ മനസ്സിലാക്കി.
ഇന്ന് ശരീരത്തിന്റെ വിവിധ ഭാഗങ്ങളിലേക്കുള്ള രക്തധമനികളുടെ ആൻജിയോഗ്രാഫുകൾ രോഗനിർണയത്തിനുള്ള ഒരു സാധാരണ പരിശോധനാമാർഗ്ഗമാണ്.
കഴിഞ്ഞ രണ്ടുപതിറ്റാണ്ടുകാലത്ത് ശരീരത്തിനുള്ളിലെ അവയവങ്ങളുടെ പടം എടുക്കാനായുള്ള പല നൂതന മാർഗങ്ങളും കണ്ടുപിടിക്കുകയും വളരെ സാധാരണമാവുകയും ചെയ്തിട്ടുണ്ട്.
എം.ആർ.എ. സ്കാനും , എം.ആർ.ഐ. സ്കാനും സി.ടിയുമാണ് ഈ നൂതന പരിശോധനാമാർഗങ്ങൾ.
ഇവ ഉപയോഗിച്ച് കത്തീറ്ററുകൾ രക്തധമനി വഴി കടത്താതെതന്നെ ശരീരത്തിന്റെ വിവിധ ഭാഗങ്ങളിലുള്ള രക്തക്കുഴലുകളുടെ ആൻജിയോഗ്രാം എടുക്കാനുള്ള സംവിധാനമുണ്ട്.
രക്തധമനികളുടെ പടം കത്തീറ്ററൈസേഷൻ
ശരീരത്തിലെ ഓരോ ഭാഗത്തെയും രക്തധമനികളുടെ പടം ആ രക്തധമനിയുടെ പേരിനോടു ചേർത്താണ് അറിയപ്പെടുന്നത്.
ഉദാഹരണമായി ഫെമറൽ ആൻജിയോഗ്രാം = കാലിലെ രക്തധമനികളുടെ പടം കരോട്ടിഡ്/ സെറിബ്രൽ ആൻജിയോഗ്രാം = തലച്ചോറിനകത്തെ രക്തക്കുഴലുകളുടെ പടം റീനൽ ആൻജിയോ ഗ്രാം = വൃക്കകളിലെ രക്തധമനികളുടെ പടം സിലിയാക് മെസന്റെറിക്ക് ആൻജിയോഗ്രാം = കുടലിലെ രക്തധമനികളുടെ പടം ബ്രേക്കിയൽ ആൻജിയോഗ്രാം = കൈയിലെ രക്തധമനികളുടെ പടം .
സ്പീനോപോർട്ടോഗ്രഫിയിൽ സാധാരണരീതിയിൽ നിന്നു വ്യത്യസ്തമായി പ്ലീഹയിൽ നേരിട്ട് ഡൈ കുത്തിവച്ച് പ്ലീഹാരക്തധമനിയുടെയും പോർട്ടർ രക്തധമനിയുടെയും പടം എടുക്കുന്നു.
ഇതിൽ മറ്റു ആൻജിയോഗ്രാഫികളിൽ നിന്നും വ്യത്യസ്തമായി അവയവത്തിൽത്തന്നെ ഡൈ കുത്തി വയ്ക്കുകയാണ്.
കൊറോണറി ആൻജിയോഗ്രാം = ഹൃദയ പേശികളിലെ രക്തക്കുഴലുകളുടെ പടം പൾമോണറി ആൻജിയോഗ്രാം = ശ്വാസകോശത്തിലെ രക്തധമനികളുടെയും രക്തചംക്രമണത്തിന്റെയും പടം ഫ്ലൂറേസിയൻ (Fluorescein) ആൻജിയോഗ്രാഫി = റെറ്റിനയിലൂടെയുള്ള രക്തചംക്രമണത്തിന്റെയും രക്തധമനികളുടെയും പടം.
പക്ഷാഘാതവും ഹൃദയാഘാതവും
രക്തധമനികൾക്കകത്ത് കൊഴുപ്പ് അടിഞ്ഞ് രക്തചംക്രമണത്തിന് തടസ്സമുണ്ടാകുന്ന അസുഖം പ്രായമാകുന്നവരിൽ സാധാരണമായി കണ്ടുവരാറുണ്ട്.
ഈ അസുഖം തലച്ചോറിലെ രക്തധമനികളെ ബാധിക്കുമ്പോൾ പക്ഷാഘാതവും ഹൃദയഭിത്തികളിലെ രക്തധമനികളെ ബാധിക്കുമ്പോൾ ഹൃദയാഘാതവും ഉണ്ടാകുന്നു.
രോഗലക്ഷണങ്ങൾ കാണുമ്പോൾ ആ ശരീരഭാഗത്തിന്റെ ആൻജിയോഗ്രാം എടുത്തുനോക്കിയാൽ പലപ്പോഴും രോഗം വരാനിടയുണ്ടോ എന്നു കണ്ടുപിടിക്കുകയും അതിനു വേണ്ട ചികിത്സ തുടങ്ങുകയും ചെയ്യാം.
ഹൃദയാഘാതത്തിനും മസ്തിഷ്ക്കാഘാതത്തിനും മാത്രമായി ചുരുങ്ങിയിരുന്ന ആൻജിയോഗ്രാഫിക് പരിശോധന ഇപ്പോൾ ഏത് അവയവത്തിന്റെയും രക്തചംക്രമണത്തിന്റെ തടസ്സമോ രോഗാവസ്ഥയോ നിർണയിയ്ക്കുന്നതിന് വളരെ ഫലപ്രദമായി കണ്ടുവരുന്നു.
വൃക്കകളുടെ പ്രവർത്തനക്ഷമത കണ്ടുപിടിക്കുക, കിഡ്നിയിലെ സിസ്റ്റുകളും ട്യൂമറുകളും കണ്ടുപിടിക്കുക, രക്തധമനിയിൽ ഉണ്ടാകാവുന്ന അന്യൂറിസം (Aneurysm) (ഇത് പൊട്ടിയാൽ ഉള്ളിൽ രക്തസ്രാവം ഉണ്ടാകാം) കണ്ടുപിടിക്കുക തുടങ്ങിയവ.
കാലിലെ ധമനി വഴി കത്തീറ്ററുകൾ ശരീരത്തിന്റെ ഏതു ഭാഗത്തുള്ള ധമനികളിലും അനായാസം എത്തിക്കാൻ സാധിക്കും.
പക്ഷേ പലരിലും ഈ പരിശോധന കൈയിലെ ധമനിവഴിയും ചെയ്യാവുന്നതാണ്.
കക്ഷത്തിലെയും (armpit) കഴുത്തിലെയും രക്തധമനികൾ വഴിയും പ്രസ്തുത പരിശോധന ചെയ്യാവുന്നതാണ്.
കൈയിലെ ധമനി വഴി കത്തീറ്ററൈസേഷനും, ആൻജിയോഗ്രാമും ചെയ്താൽ കത്തീറ്റർ കടത്തിയ സുഷിരം വഴി രക്തസ്രാവം ഉണ്ടാകാതെ നോക്കാൻ എളുപ്പമാണ്.
അതുകൊണ്ട് രോഗിയെ പലപ്പോഴും ഏതാനും മണിക്കൂറുകൾക്കകം വീട്ടിൽ അയയ്ക്കാൻ സാധിക്കുകയും ചെയ്യും.
സൂക്ഷ്മതയോടെ ചെയ്യേണ്ട പരിശോധനകൾ കൈയിലെ രക്തധമനികളുടെ പടം.
കത്തീറ്ററൈസേഷനും ആൻജിയോഗ്രാമും വളരെ സൂക്ഷ്മതയോടെ ചെയ്യേണ്ട പരിശോധനകളാണ്.
കത്തീറ്റർ കയറ്റിയ സുഷിരം വഴി രക്തസ്രാവം ഉണ്ടാകാതെ സൂക്ഷിക്കണം.
കത്തീറ്റർ കൊണ്ട് ധമനികളുടെ ആന്തരികവലയം വ്രണപ്പെടുത്താതെ വേണം പരിശോധനകൾ നടക്കാൻ.
മാത്രമല്ല ധമനികൾക്കകത്തടിഞ്ഞിരിക്കുന്ന കൊഴുപ്പോ, രക്തക്കട്ടകളോ ഇളകിപ്പോകാതെയും സൂക്ഷിക്കണം.
സൂക്ഷ്മതയോടെ ഈ പരിശോധന ചെയ്യുന്നവരുടെ കൈയിൽ സാധാരണമായി അപകടങ്ങൾ ഒന്നും സംഭവിക്കാറില്ല.
എത്രശ്രദ്ധിച്ച് കൈകാര്യം ചെയ്താലും ആൻജിയോഗ്രാഫിയോടനുബന്ധിച്ച് സങ്കീർണാവസ്ഥയുണ്ടായ്ക്കൂടെന്നില്ല.
ചുരുക്കം ചിലർക്ക് കുത്തിവയ്ക്കുന്ന മരുന്നിന് അലർജിയുണ്ടാകാം.
നീർക്കെട്ട്, ശ്വാസതടസ്സം, ഹൃദയസ്തംഭനം, ക്രമാതീതമായ രക്തസമ്മർദം തുടങ്ങിയവ അത്യപൂർവമായി വളരെ ചെറിയ തോതിലെങ്കിലും കണ്ടുവരുന്ന കുഴപ്പങ്ങളാണ്.
റേഡിയോ പ്രസരണത്തിന്റെ തോത് കുറവായതിനാൽ ആൻജിയോഗ്രാഫി, കൂടുതൽ തവണകൾ ആവർത്തിച്ചില്ലെങ്കിൽ, ഗർഭാവസ്ഥയിൽ പോലും പ്രശ്നങ്ങൾ സൃഷ്ടിക്കാറില്ല.
അടുത്തകാലം വരെ ആൻജിയോഗ്രാഫിയുടെ പടങ്ങൾ എക്സ്റേ ഫിലിമുകളിലോ, ചലിക്കുന്ന പടങ്ങൾ സിനിമാ ഫിലിമുകളിലോ ആണ് രേഖപ്പെടുത്തി സൂക്ഷിച്ചിരുന്നത്.
ഇന്നത്തെ സംവിധാനത്തിൽ ഇതെല്ലാം അനായാസം കംപ്യൂട്ടറുകൾ വഴികാണാവുന്ന കോമ്പാക്റ്റ് ഡിസ്ക്കുകളിൽ രേഖപ്പെടുത്തി സൂക്ഷിക്കുന്നു.
ആൻ‌ജിയോപ്ലാസ്റ്റി അവലംബം പുറംകണ്ണികൾ http://my.clevelandclinic.org/services/angiography/hic_angiography_test.aspx Archived 2012-02-24 at the Wayback Machine http://www.radiologyinfo.org/en/info.cfm?pg=angiocath http://www.sirweb.org/patients/angiography/ http://rad.usuhs.mil/rad/home/angio.html Archived 2011-12-02 at the Wayback Machine http://cardiosmart.org/HeartDisease/CTT.aspx?id=1640 Archived 2012-05-18 at the Wayback Machine വീഡിയോ http://www.youtube.com/watch?v=kY5gKdFWT3k കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആൻജിയോഗ്രാഫി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പള്ളത്തി ഇംഗ്ലീഷ് വിലാസം https://ml.wikipedia.org/wiki/Orange_chromide
കരിമീനോട് സാദൃശ്യമുള്ള ഒരു ചെറിയ ശുദ്ധജലമത്സ്യമാണ് പള്ളത്തി (Orange chromide).
ശാസ്ത്രനാമം : Etroplus maculatus.
ചെറിയ തോടുകളിലും അരുവികളിലും തണ്ണീർത്തടങ്ങളിലും കാണപ്പെടുന്ന ഈ മത്സ്യത്തിനു വലിപ്പം കുറവാണ്.
ഏകദേശം 6 സെന്റി മീറ്റർ വരെ വലിപ്പം കണ്ടുവരുന്നു.
മഞ്ഞപ്പള്ളത്തി, കറുത്ത പള്ളത്തി എന്നിങ്ങനെ രണ്ടിനം പള്ളത്തികളുണ്ട്.
ജലാശയങ്ങളിൽ അരികുകളിലും അടിത്തട്ടിലുമായാണ് ഇവയെ കൂടുതലായി കാണപ്പെടുക.
ചൂണ്ടയിട്ടാൽ ഓടിവന്ന് കൊത്തുന്ന ശീലമുണ്ട് ഇവയ്ക്ക്.
കൂട്ടമായി സഞ്ചരിക്കുന്ന ശീലമുണ്ട് പള്ളത്തികൾക്ക്.
ഇവയെ അലങ്കാര മത്സ്യമായും വളർത്താറുണ്ട്.
Orange chromide, புரடி, புராடி, சல்லிக் காசு, പള്ളത്തി, പള്ളത്തീ, செல்லிகாசு, പള്ളത്തി , Baroti, Boorakas, Burakasu, Challai, Chillakasu, Cundahla, Devuenachepa, Kalunder, Matak, Orange chromid, Pallathi, Paradi, Pullattay, Puradi, Sellakasu, Sellekasu, Shellel, Spotted etroplus, Thikree വടകര പ്രദേശങ്ങളിൽ പ്രാച്ചി എന്ന പേരിൽ അറിയപ്പെടുന്നു.
കൊല്ലം ജില്ലയിലെ ചില സ്ഥലങ്ങളിൽ ഈ മത്സ്യം മലങ്കണ്ണൻ എന്നു വിളിയ്ക്കപ്പെടുന്നു.
മലപ്പുറത്ത് ഇതിനെ അണ്ടിപ്പൂട്ട, പൂട്ട എന്നീ പേരുകളിൽ അറിയപ്പെടുന്നു.
അവലംബം ↑ Abraham, R. 2011.
Etroplus maculatus.
Downloaded on 14 October 2013.
https://www.krishipadam.com/kerala-river-fish/ ചിത്രശാല കോട്ടയം വേളൂരിൽ നിന്ന് ശേഖരിച്ചത് ഭാരതപ്പുഴയിൽ നിന്ന് ശേഖരിച്ചത് തൃശ്ശൂരിലെ കോൾപ്പാടത്ത് നിന്ന് ശേഖരിച്ച പള്ളത്തിയുടെ ചിത്രം പള്ളത്തി - കോട്ടയം ജില്ലയിൽ നീലിമംഗലം പ്രദേശത്തു നിന്നും എടുത്തത്.
ആർലെറ്റ് ബോംബെ ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=ആർലെറ്റ് ബോംബെ|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/ആർലെറ്റ് ബോംബെ}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=ആർലെറ്റ് ബോംബെ}} --~~~~ എന്ന് ചേർക്കുക.
ഇംഗ്ലീഷ് വിലാസം https://ml.wikipedia.org/wiki/Arlete_Bombe
മൊസാംബിക്കൻ നടിയാണ് ആർലെറ്റ് ഗിൽ‌ഹെർമിന "ഗില്ലെർമിന" വിൻസെന്റ് ബോംബെ (ജനനം 1983).
2017-ൽ, ഇക്കോപോ പാറ്റിയർനോയുടെ ഡോക്യുമെന്ററി, വിവാനാനയിൽ സഫീന അൻസുമാനെ അലി, അഗോസ്റ്റിനോ മൈക്കോ ചിപുല തുടങ്ങിയവർക്കൊപ്പം അവർ അഭിനയിച്ചു.
മിക്കി ഫോൺസെക്കയുടെ 2019 ലെ അവാർഡ് നേടിയ ചിത്രമായ റിഡംപ്ഷൻ ( പോർച്ചുഗീസിലെ "റെസ്ഗേറ്റ്") ലും അവർ അഭിനയിച്ചു.
ഗിൽ അലക്സാണ്ടർ, ലക്വിനോ ഫോൺസെക്ക, ടോമാസ് ബീ, റാച്ചൈഡ് അബുൾ, കാൻഡിഡോ ക്വെംബോ എന്നിവരും ചിത്രത്തിൽ അഭിനയിച്ചിട്ടുണ്ട്.
റിഡംപ്ഷൻ എന്ന ചിത്രത്തിലെ അഭിനയത്തിന് 15-ാമത് ആഫ്രിക്ക മൂവി അക്കാദമി അവാർഡുകളിൽ (എ.എം.എ.എ) ഒരു സപ്പോർട്ടിംഗ് റോൾ വിഭാഗത്തിൽ മികച്ച നടിക്കുള്ള എ.എം.എ.എ 2019 അവാർഡിന് നാമനിർദേശം ചെയ്യപ്പെട്ടു.
ഫിലിമാറ്റോഗ്രാഫി വർഷം സിനിമ കഥാപാത്രം കുറിപ്പുകൾ Ref. 2019 റിഡംപ്ഷൻ( Resgate ) Actress ( Mia ) Drama 2017 വിവാനാന Actress (Self) ഡോക്യുമെന്ററി അംഗീകാരം Year Event Prize Recipient Result 2019 AMAA Award For Best Actress in a Supporting Role Herself Nominated അവലംബം പുറംകണ്ണികൾ Arlete Guillermina Bombe on IMDb Arlete Bombe Archived 2020-11-18 at the Wayback Machine on Flixable Arlete Guillermina Bombe on Mubi
ഇനാ ഫോറസ്റ്റ് ഇംഗ്ലീഷ് വിലാസം https://ml.wikipedia.org/wiki/Ina_Forrest
2010, 2014 വർഷങ്ങളിലെ വിന്റർ പാരാലിമ്പിക്‌സുകളിൽ കാനഡയുടെ ടീമിനായി തിരഞ്ഞെടുക്കപ്പെട്ട വീൽചെയർ കർലറാണ് ഇനാ ഫോറസ്റ്റ് (ജനനം: 25 മെയ് 1962), രണ്ട് അവസരങ്ങളിലും സ്വർണ്ണ മെഡൽ നേടി.
2009, 2011, 2013 വർഷങ്ങളിൽ ലോക വീൽചെയർ കർളിംഗ് ചാമ്പ്യൻഷിപ്പിൽ 3 തവണ സ്വർണം നേടിയിട്ടുണ്ട്.
2016 ഫെബ്രുവരിയിൽ കനേഡിയൻ കർളിംഗ് ഹാൾ ഓഫ് ഫെയിമിൽ അവരെ ഉൾപ്പെടുത്തി.
ബ്രിട്ടീഷ് കൊളംബിയയിലെ വെർനോൺ കർളിംഗ് ക്ലബിലെ അംഗമാണ്.
ആദ്യകാല കർളിംഗ് കരിയർ
2004-ൽ വീൽചെയർ കർളിംഗ് ആരംഭിച്ചു.
2004, 2005 വർഷങ്ങളിലെ കനേഡിയൻ ദേശീയ വീൽചെയർ കർളിംഗ് ചാമ്പ്യൻഷിപ്പുകളിൽ ബ്രിട്ടീഷ് കൊളംബിയ വീൽചെയർ കർളിംഗ് ടീമിൽ അംഗമായി വെള്ളി നേടി.
2006-ൽ കനേഡിയൻ വീൽചെയർ കർളിംഗ് ടീമിലേക്ക് നാമനിർദ്ദേശം ചെയ്യപ്പെട്ടു.
അതിനുശേഷം 2018-ലെ കണക്കനുസരിച്ച് അടുത്ത 9 ലോക വീൽചെയർ കർളിംഗ് ചാമ്പ്യൻഷിപ്പിലും (2007 മുതൽ ആരംഭിക്കുന്നു) അടുത്ത 3 വിന്റർ പാരാലിമ്പിക്‌സിലും (2010 മുതൽ ആരംഭിക്കുന്നു).
മത്സരിച്ചു.
ഫലം Winter Paralympics Finish Event Year Place Gold Wheelchair curling 2010 കാനഡ Vancouver Gold Wheelchair curling 2014 റഷ്യ Sochi Bronze Wheelchair curling 2018 ദക്ഷിണ കൊറിയ Pyeongchang
World Wheelchair Curling Championships Finish Event Year Place 4 Wheelchair curling 2007 സ്വീഡൻ Sollefteå 4 Wheelchair curling 2008 സ്വിറ്റ്സർലാൻ്റ് Sursee Gold Wheelchair curling 2009 കാനഡ Vancouver Gold Wheelchair curling 2011 ചെക്ക് റിപ്പബ്ലിക്ക് Prague 7 Wheelchair curling 2012 ദക്ഷിണ കൊറിയ Chuncheon Gold Wheelchair curling 2013 റഷ്യ Sochi 6 Wheelchair curling 2015 ഫിൻലാൻ്റ് Lohja 7 Wheelchair curling 2016 സ്വിറ്റ്സർലാൻ്റ് Lucerne 5 Wheelchair curling 2017 ദക്ഷിണ കൊറിയ Pyeongchang 10 Wheelchair curling 2017 സ്കോട്ട്‌ലൻഡ് Stirling Silver Wheelchair curling 2020 സ്വിറ്റ്സർലാൻ്റ് Wetzikon കുടുംബം
അവരും ഭർത്താവ് കർട്ടിസും ചെറുകിട ബിസിനസ്സ് ഉടമകളാണ്.
അവർക്ക് മൂന്ന് മക്കളുണ്ട്: ഇവാനി, മർലോൺ, കോന്നർ.
അടിക്കുറിപ്പുകൾ അവലംബം ബാഹ്യ ലിങ്കുകൾ ഇനാ ഫോറസ്റ്റ് at the Canadian Paralympic Committee ഇനാ ഫോറസ്റ്റ് on the CurlingZone database
സെൻറ് പോൾ, മിന്നസോട്ട
സെൻറ് പോൾ ( / ˌ s eɪ n t ˈ p ɔː l / ; abbreviated St. Paul ) ഐക്യനാടുകളുടെ സംസ്ഥാനമായ മിന്നസോട്ടയുടെ തലസ്ഥാനവും സംസ്ഥാനത്തെ ഏറ്റവും ജനസാന്ദ്രതയുള്ള പട്ടണവുമാണ്.
2015 ലെ കണക്കെടുപ്പില പട്ടണത്തിലെ ജനസംഖ്യ 300,851 ആയി കണക്കാക്കിയിരിക്കുന്നു.
റാംസി കൌണ്ടിയുടെ കൌണ്ടി സീറ്റും കൂടിയാണീ പട്ടണം.
ഇത് മിന്നസോട്ടയിലെ ഏറ്റവും ചെറുതും ജനനിബിഢവുമായ കൌണ്ടിയാണ് മിസ്സിസ്സിപ്പി നദി മിന്നസോട്ട നദിയുമായ സംഗമിക്കുന്ന പ്രദേശത്തിന് സമീപം മിസ്സിസ്സിപ്പി നദിയുടെ കിഴക്കേ തീരത്താണ് പട്ടണത്തിൻറെ കൂടുതൽ ഭാഗങ്ങളും സ്ഥിതി ചെയ്യുന്നത്.
പട്ടണത്തിൻറെ മറ്റൊരു ഭാഗം സംസ്ഥാനത്തെ ഏറ്റവും വലിയ പട്ടണമായ മിന്നിയെപോളീസുമായി തൊട്ടിരിക്കുന്നു.
ഈ പട്ടണങ്ങളെ  "ട്വിൻ സിറ്റീസ്" എന്നു വിളിക്കപ്പെടുന്ന ഈ രണ്ടു പട്ടണങ്ങളും കൂടി മിന്നിയെപോളിസ്–സെൻറ് പോൾ മേഖലയുടെ കേന്ദ്രം ആയി വർത്തിക്കുന്നു.
3.52 മില്ല്യൺ താമസക്കാരുള്ള ഈ മെട്രോപോളിറ്റൻ മേഖല യു.എസിലെ പതിനാറാമത്തെ വലിയ മെട്രോപോളറ്റൻ മേഖലകൂടിയാണ്.
അവലംബം പുറം കണ്ണികൾ Saint Paul, Minnesota വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് വിവരങ്ങൾ വിക്കിഡാറ്റയിൽനിന്ന് ഔദ്യോഗിക വെബ്സൈറ്റ് Official Tourism site Lowertown: The Rise of an Urban Village – Documentary produced by Twin Cities PBS
ഫലകം:USPopulousCities
ഡാവെൻപോർട്ട്, ഐയവ ഇംഗ്ലീഷ് വിലാസം https://ml.wikipedia.org/wiki/Davenport,_Iowa
യുണൈറ്റഡ് സ്റ്റേറ്റ്സിലെ ലോവയിലെ സ്കോട്ട് കൗണ്ടിയിലെ കൗണ്ടി സീറ്റ് ആണ് ഡാവെൻപോർട്ട് .
ഇത് സംസ്ഥാനത്തിന്റെ കിഴക്കൻ അതിർത്തിയിൽ മിസിസിപ്പി നദിക്കരയിലാണ് സ്ഥിതിചെയ്യുന്നത്.
ഒരു മെട്രോപ്പോളിറ്റൻ പ്രദേശം ആയ ക്വാഡ് സിറ്റിയിലെ ഏറ്റവും വലിയ നഗരവും 382,630 ജനസംഖ്യയും ഒരു സിഎസ്എ ജനസംഖ്യ 474,226 ആണ്.
ഇത് രാജ്യത്തെ 90-ാം ഏറ്റവും വലിയ CSA ആണ്.
ഡാവെൻപോർട്ട് 1836 മേയ് 14-ന് അന്റോയ്ൻ ലെ ക്ലേയർ സ്ഥാപിച്ചതാണ്.
സുഹൃത്തായ മുൻ ഇംഗ്ലീഷ് നാവികനായ ജോർജ്ജ് ഡാവൻപോർട്ടിൻറെ പേര് ആണ് നൽകിയിരിക്കുന്നത്.
1812 ലെ യുദ്ധകാലത്ത് യുഎസ് സേനയിൽ സേവനമനുഷ്ഠിച്ചിട്ടുള്ള അദ്ദേഹം, ഫോർട്ട് ആംസ്ട്രോംഗിലെ.
ഒരു വിതരണക്കാരനായി പ്രവർത്തിച്ചിരുന്നു, അമേരിക്കൻ ഫർ കമ്പനിയുടെ ഫർ വ്യാപാരിയായിരുന്നു.
ബ്ലാക്ക് ഹോക്ക് യുദ്ധത്തിൽ കേണലിന്റെ റാങ്കോടെ ക്വാർട്ടർമാസ്റ്റെർ ആയി നിയമിക്കപ്പെട്ടു.
2010 ലെ സെൻസസ് പ്രകാരം, നഗരത്തിന്റെ ജനസംഖ്യ 99,685 ആണ് (അയോവയുടെ മൂന്നാമത്തെ വലിയ നഗരം).
സെൻസസ് ബ്യൂറോയിൽ താമസിക്കുന്നവരുടെ ഒരു വിഭാഗം ആൾക്കാരുടെ ഭവനങ്ങൾ നഷ്ടപ്പെട്ടതായി ഈ നഗരം വാദിച്ചു.
അവിടത്തെ മൊത്തം ജനസംഖ്യ 100,000 ൽ കൂടുതലായിരുന്നു.
ഇതും കാണുക African Americans in Davenport, Iowa Bucktown, Davenport List of tallest buildings in the Quad Cities അവലംബം
2013 American Community Survey data for Davenport, Iowa (city).
https://factfinder.census.gov/faces/tableservices/jsf/pages/productview.xhtml?src=CF Archived 2011-07-21 at the Wayback Machine കൂടുതൽ വായനയ്ക്ക് Plan and Zoning Commission, Historic Preservation in Davenport, Iowa for Inclusion in the Davenport Comprehensive Plan , Davenport (1985) OCLC 20501198 Svendsen, Marlys, Davenport A Pictorial History , (1987) Davenport: G. Bradley Publishing, Inc., ISBN 0-940286-05-X Svendsen, Marlys, Davenport Historical Survey Report : A Thematic History of Davenport, Iowa, 1836–1940 with reference to buildings, structures sites , (1980) Davenport, OCLC 21526770 പുറം കണ്ണികൾ ഡാവെൻപോർട്ട്, ഐയവ വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് Travel ഗൈഡ് വിക്കിവൊയേജിൽനിന്ന് City of Davenport
ഫലകം:Iowa county seats
ഒക്ലാഹോമ സിറ്റി, ഒക്ലാഹോമ
ഒക്ലാഹോമാ സിറ്റി, യു.എസ് സംസ്ഥാനാമായ ഒക്ലാഹോമയുടെ തലസ്ഥാനവും സംസ്ഥാനത്തെ ഏറ്റവും വലിയ പട്ടണവുമാണ്.
ഇത് ഒക്ലാഹോമ കൌണ്ടിയുടെ കൌണ്ടി സീറ്റും കൂടിയാണ്.
ജനസംഖ്യയനുസരിച്ച് ഒക്ലാഹോമാ സിറ്റി യു.എസിലെ  27 ആമത്തെ വലിയ പട്ടണമാണ്.
പട്ടണത്തിലെ ജനസംഖ്യ 2010 ലെ സെൻസസ് പ്രകാരം  631,346 ആണ്.
2015 ലെ കണക്കുകളനുസരിച്ച് ഒക്ലാഹോമ സിറ്റി മെട്രോപോളിറ്റൻ മേഖലയിലെ ആകെ ജനസംഖ്യ 1,358,452 ആണ്.
ഇതും കാണുക Coyle v. Smith History of Oklahoma List of mayors of Oklahoma City അവലംബം പുറം കണ്ണികൾ Wikimedia Commons has media related to Oklahoma City .
Oklahoma City, Oklahoma വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Official city website Oklahoma City tourism information Convention Visitors' Bureau City-Data page Oklahoma City Historic Film Row District website Archived മാർച്ച് 11, 2018 at the Wayback Machine New York Times travel article about Oklahoma City OKC.
NET cultural commentary about Oklahoma City Voices of Oklahoma interview with Ron Norick Archived ഏപ്രിൽ 25, 2010 at the Wayback Machine , mayor during the Oklahoma City bombing
ഗിനിക്കോഴി ഇംഗ്ലീഷ് വിലാസം https://ml.wikipedia.org/wiki/Guineafowl
ഗിനിക്കോഴി
പക്ഷിവർഗ്ഗത്തിൽ ഉൾപ്പെടുന്ന ഗിനിക്കോഴിയുടെ (Guineafowl) ജന്മദേശം ആഫ്രിക്കയാണ് .
ഗിനി പക്ഷി എന്നും ഇവ അറിയപ്പെടുന്നു.
ദൃഢശരീരമുള്ള ഗിനി കോഴികൾ ഏത് കാലാവസ്ഥയിലും വളരുന്നതാണ്.